Die 100 top-foto’s en algehele wenner is reeds einde laasjaar aangekondig (en ons kan die wenner maar weer gelukwens: die Suid-Afrikaner Brent Stirton!). Indien jy die bohaai oor die foto’s heeltemal misgeloop het, kyk weer hier na die wenfoto’s.
’n Burgeroorlog in sy tuisland, Tsjad, het Appolinaire gedwing om dié land te verlaat. Hy werk nou met wilde diere as deel van die proses om sy lewe te herbou, en is veral lief vir die gorillas wat hy help grootmaak.
“Ek is so dankbaar dat die foto aanklank vind by mense, en ek hoop dit inspireer ons om ’n bietjie meer om te gee vir diere,” sê Jo-Anne. “Enige deernis wat ons aan diere wys maak ’n verskil – dit maak nie saak hoe gering dit vir ons voel nie."